पाएं अपने शहर की ताज़ा ख़बरें और फ्री ई-पेपरडाउनलोड करें
सूरत साइबर क्राइम पुलिस स्टेशन में एक 19 साल की छात्रा ने अनजान के खिलाफ छेड़छाड़ तथा समाज में बदनाम करने की धमकी देने का मामला दर्ज करवाया। कतारगाम में रहने वाली शिकायतकर्ता द्वारा मिली जानकारी के अनुसार सोशल मीडिया पर उसका एक अकाउंट है जिसे वो 3 साल से चला रही है।
25 अप्रैल को उसी नाम के एक दूसरे अकाउंट से उसे मैसेज किया है, जिस पर प्रोफाइल पिक्चर भी शिकायतकर्ता का था। वह फर्जी अकाउंट था जिसके लिए शिकायतकर्ता ने उसे पूछा कि इस अकाउंट पर उसकी तस्वीर क्यों अपलोड की है। सामने वाले व्यक्ति ने उसका मोबाइल नंबर मांगा तो शिकायतकर्ता ने मना कर दिया।
उसके बाद आरोपी ने उसके साथ गाली-गलौज की और अश्लील बातें करने लगा। इसके बाद आरोपी ने सामने से वीडियो कॉल किया और अपना चेहरा छुपाकर नग्न हो गया था। ऐसा कृत्य रोजाना करने लगा जिसके कारण एक बार शिकायतकर्ता की मां ने भी वह वीडियो कॉल रिसीव किया।
जिसमें आरोपी उस समय भी बिना कपड़ों के था और चेहरा छुपा रखा था। आरोपी ने शिकायतकर्ता को धमकी दी कि वह उसे समाज में बदनाम कर देगा, इस डर से शिकायतकर्ता ने उस आईडी को ब्लॉक कर दिया और आरोपी के खिलाफ साइबर क्राइम पुलिस स्टेशन में अर्जी कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn